Deputatul PSD Eugen Nicolicea, care a fost dat afară dintr-o emisiune de la Digi 24, luni seara, pentru că a avut opinii diferite cu realizatorii TV, a spus marți, la Antena 3, că va sesiza CNA și crede că subiectul a fost ”montat”.

Conflictul verbal a pornit după ce jurnalistul Moise Guran i-a spus lui Nicolicea că ar da amnistii, iar CCR va decide miercuri asupra articolului din Codul penal privind abuzul în serviciu.

”Evident că nu pot să dau eu amnistii, sunt un simplu deputat”, a replicat Nicolicea, marți, la emisiunea Sinteza zilei, de la Antena 3.

”A intervenit Guran (jurnalistul Moise Guran - n.r.), la trei cuvinte era numele meu. Mă uitam la domnul Prelipceanu (Cosmin Prelipceanu - moderator TV), nu a intervenit, nu i-a spus că nu poate să aducă acuzații fără dovezi și atunci am intervenit eu”, a explicat senatorul PSD Eugen Nicolicea, marți, la Antena 3.

”Doamne ferește!”, a exclamat Mihai Gâdea, după ce a comentat subiectul.

Totodată, Nicolicea a spus că va sesiza CNA pentru acest incident.

Cât despre modul în care a fost introdus subiectul, ”era evident că era montat”, este de părere Eugen Nicolicea.